युवा 24 घंटे रहे देश सेवा के लिए तैयार : नीरज
शहरके राजकीय वरिष्ठ माध्यमिक विद्यालय में सात दिवसीय चलने वाले एनएसएस कैंप का शुभारंभ क्षेत्र के उद्योगपति समाजसेवी नीरज गोयल ने किया। उन्होंने कहा कि युवाओं को 24 घंटे देश की सेवा में तैयार रहना चाहिए। कार्यवाहक प्रधानाचार्य सतीश कुमार ने स्वयं सेवकों को राष्ट्रभक्ति का पाठ पढ़ाया।
राष्ट्रीय सेवा योजना दो प्रभारी सुरेश कुमार डंकल ने कार्यक्रम को विस्तारपूर्वक समझाया। शाम के समय स्वयंसेवकों द्वारा पर्यावरण बचाओं विषय पर रैली निकाली गई। जिसमें बतौर मुख्यातिथि नीरज गोयल ने रैली को हरी झंडी देकर रवाना किया। रैली मेन बाजार से शुरू होकर गुल्लपुर रोड, बाईपास, गोंदर रोड़ होते हुए वापस स्कूल पहुंची। वाणिज्य प्राध्यापक सुरेश कुमार ने स्वयंसेवकों को देश के विकास में बैंकों का योगदान के बारे में बताया। एनएसएस कैंप यूनिट एक प्रभारी अंजना बजाज ने बच्चों को क्रिसमस-डे के महत्व के बारे में जानकारी दी।
मौके पर दलबीर सिंह, ईश्वर सिंह, अनिल कुमार,रण सिंह, मुकेश गोयल, सतीश कुमार, दर्शनी देवी दलवीर सिंह सहित अन्य मौजूद रहे।
hin_Deva hin_Deva hin_Deva bho_Deva